
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ _ Αρ. Φύλλου 725 

-- 19 Αυγούστου 1997 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 180,000 στεμμάτων, 
στη θέση «Μαυρόλακκος» της Κοινότητας Χρυσής 
του Νομού Πέλλας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτόςτου 
εγκεκριμένου ρυμοτομικού σχεδίου περιοχή της 
Κοινότητας Πικερμίου (Ν. Αττικής) για τον καθορι- 
μό χώρων του Κέντρου Ανανεώσιμων Πηγών 
Ενέργειας (ΚΑΠΕ) και όρων και περιορισμών δόμη¬ 
σης αυτών. 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 1202 , ί 1 ) 

Κήρυξη ως αναδασωτέας εκτάσεως 180.000 στεμμάτων, 
στη θέση «Μαυρόλακκος». της Κοινότητας Χρυσής του 
Νομού Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΚΕΝΤ. ΜΑΚΕΔΟΝΙΑΣ 
Έχοντας υπόψη: 

1 ) Τηνπαρ.3του άρθρου 117τουΣυντάγματοςτης Χώρας. 

2) Τις διατάξεις του Ν. 3200/55 «περί διοικητικής 
αποκέντρωσης», όπως τροποποιήθηκε και συμπληρώθη¬ 
κε μεταγενέστερα με το Ν. Δ. 532/70. 

3) Τις διατάξεις του Ν. 998/1979 «περί προστασίας των 
δασών και των δασικών εν γένει εκτάσεων της Χώρας και 
συγκεκριμένα: 


α) του άρθρου 41 παρ. 1. 
β) του άρθρου 38 παρ. 1. 

4) Τις δ/γέςτου Υπουργείου Γεωργίας 
α) 160417/1180/8.7.80, 

β) 182447/3049/24.9.80, 
γ) 154659/24.5.82. 

5) Τις διατάξεις του Ν. 2218/94 «περί ίδρυσης Νο¬ 
μαρχιακής αυτ/σης κ.λ,π.» και τα άρθρα 4 § 7 και 6 §7 του 
Ν. 2240/94 «Συμπλήρωση διατάξεων για την Νομ. αυτ/ση 
κ.λπ.». 

6) Την 1163/17.3.95 απόφ. της Περ. Κεντρ. Μακεδονίας. 

7) Το Άρθρο 14 του Ν. 2399/27.5.96 «Υλοποίηση της εισ. 
πολιτικής έτους 1996 κ.λπ.». 

8) Την 3938/15.7.1997 πρόταση του Δασαρχείου 
Αριδαίας περί κηρύξεως αναδασωτέας της αναφερομέ- 
νης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την αποκατάστα¬ 
ση της δασικής βλάστησης με φυσική αναδάσωση την δη¬ 
μόσια δασική έκταση 180,000 στρεμμάτων που κάηκε την 
7η Ιουλίου 1997 και βρίσκεται στη θέση «Μαυρόλακκος» 
της Κοινότητας Χρυσής και προσδιορίζεται από τα στοι¬ 
χεία Α Β Γ Δ Ε Α όπως φαίνεται στο συνημμένο διάγραμ¬ 
μα, το οποίο αποτελεί αναπόσπαστο μέρος της αποφάσε- 
ως αυτής και έχει όρια: 

Ανατολικά: Δημόσια Δασική Έκταση. 

Δυτικά: Γεωργικές Καλλιέργειες και ποτάμι. 

Βόρεια: Δημόσια Δασική Έκταση. 

Νότια: Γεωργικές Καλλιέργειες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 21 Ιουλίου 1997 

Με εντολή Γ.Γ. Περ. 

Ο Διευθυντής 
ΓΕΩΡΓΙΟΣ ΚΕΡΑΣΙΔΗΣ 

ΠΟΛΕΟΔΟΜΙΑ 


ΑΠΟΦΑΣΕΙΣ 

Αοιθ. 22837/4506 (2) 

Έγκριση τοπικού ρυμοτομικού σχεδίου στην εκτός του ε¬ 
γκεκριμένου ρυμοτομικού σχεδίου περιοχή της 
Κοινότητας Πικερμίου (Ν. Αττικής) για τον καθοριμό 
χώρων του Κέντρου Ανανεώσιμων Πηγών Ενέργειας 
(ΚΑΠΕ) και όρων και περιορισμών δόμησης αυτών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 26 του Ν. 1337/1983 
«Επέκταση των πολεοδομικών σχεδίων, οικιστική ανάπτυ¬ 
ξη και σχετικές ρυθμίσεις» (Α'33), όπως αντικαταστάθη- 
κε με την παρ. 13 του άρθρου 8 του Ν. 1512/1985 
«Τροποποίηση και συμπλήρωση πολεοδομικών διατάξε¬ 
ων, ρύθμιση συναφών θεμάτων και θεμάτων του Ταμείου 
Νομικών» (Α' 4) και τροποποιήθηκε με την παρ. 1 του άρ¬ 
θρου 29 του Ν. 2224/1994 «Ρύθμιση θεμάτων εργασίας, 
συνδικαλιστικών δικαιωμάτων, υγιεινής και ασφάλειας 
των εργαζομένων και οργάνωσης Υπουργείου Εργασίας 
και των εποτττευομένων από αυτό νομικών προσώπων και 
άλλες διατάξεις (Α' 112). 

2. Τις διατάξεις των άρθρων 7, 8 και 9 του Ν. 1577/1985 
«Γενικός Οικοδομικός Κανονισμός» (Α' 210), όπωςτροπο- 
ποιήθηκαν με το άρθρο 13 (παρ. 1, 2 και 3) του Ν. 1647/ 
1986 «Οργανισμός Κτηματολογίου και Χαρτογραφήσεων 
Ελλάδας (Ο.Κ.Χ.Ε.) και άλλες σχετικές διατάξεις» (Α' 141) 
και με το άρθρο 1 (παρ. 3 και 4) του Ν. 1772/1988 
«Τροποποίηση διατάξεωντου Ν. 1577/1985 «ΓΟΚ»και άλ¬ 
λες σχετικές διατάξεις» (Α' 91). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081/1992 (Α’ 154) και α- 
ντικαταστάθηκε με την παρ. 2α του άρθρου 1 του Ν. 
2469/1997 (Α'38). 

4. Την 94/1997 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή της Κοινό¬ 
τητας Πικερμίου (Ν. Αττικής) για τον καθορισμό χώρων α¬ 
νέγερσης κτιριακών εγκαταστάσεων του Κέντρου 
Ανανεώσιμων Πηγών Ενέργειας (ΚΑΠΕ) όπως οι χώροι 
φαίνονται με στοιχεία Α, Β, Γ, Δ, Ε, Α και Α, Β, Γ, Δ, Ε, Ζ, Η, 


I, Θ, I, Κ, Α στα σχετικά δύο (2) πρωτότυπα διαγράμματα 
σε κλίμακα 1:500 και σε ένα (1) σε κλίμακα 1:5000 που θε¬ 
ωρήθηκαν από τον Προϊστάμενο της Διεύθυνσης Τοπο- 
γραφικών Εφαρμογών με την 22837/1997 πράξη του και 
που αντίτυπά τους σε φωτοσμίκρυνση δημοσιεύονται με 
την παρούσα απόφαση. 

2. Οι όροι και περιορισμοί δόμησης των παραπάνω χώ¬ 
ρων ορίζονται ως εξής: 

α) για το χώρο με στοιχεία Α, Β, Γ, Δ, Ε, Α, που έχει πρό¬ 
σωπο στη Λεωφ. Μαραθώνος: 

- Συντελεστής δόμησης: είκοσι πέντε εκατοστά (0.25). 

- Μέγιστο ποσοστό κάλυψης: τριάντα τοις εκατό (30%) 
της επιφάνειας του. 

- Μέγιστο επιτρεπόμενο ύψος των ανεγερθησομένων 
κτιρίων: έντεκα (11) μ. 

- Πάνω από το μέγιστο επιτρεπόμενο ύψος επιτρέπεται 
η κατασκευή στέγης ύψους ένα και μισό (1.50) μ. 

- Τα ανεγερθησόμενα κτίρια πρέπει να απέχουν από το 
όριο Α, Ε πέντε (5) μέτρα τουλάχιστον, από το όριο Β, Γ, Δ, 
δέκα (10) μ. τουλάχιστον και από τουν άξονα της 
Λεωφόρου Μαραθώνα 40 μ. 

- Στο πρόσωπο του χώρου επί της αγροτικής οδού επι¬ 
βάλλεται προκήπιο πλάτους δέκα (10) μ. όπως φαίνεται 
σε ένα από τα διαγράμματα της παρ. 1. 

β) για το χώρο Α, Β, Γ, Δ, Ε, Ζ, Η, Θ, I, Κ, Α, που έχει πρό¬ 
σωπο στην Κοινοτική οδό: 

- Συντελεστής δόμησης: πέντε δέκατα (0.5). 

- Μέγιστο ποσοστό κάλυψης: σαράντα τοις εκατό (40%) 
της επιφάνειας του. 

- Μέγιστο επιτρεπόμενο ύψος των ανεγερθησομένων 
κτιρίων: έντεκα (11) μ. 

- Πάνω από το μέγιστο επιτρεπόμενο ύψος επιτρέπεται 
η κατασκευή καμινάδας ύψους τεσσάρων (4) μ. 

- Τα ανεγερθησόμενα κτίρια πρέπει να απέχουν από τα 
πλάγια όρια πέντε (5) μ. τουλάχιστον. 

- Μέγιστος επιτρεπόμενος όγκος των κτιρίων: 15.000 μ 3 . 

- Επιβάλλεται η εξασφάλιση υπαίθριου χώρου στάθ¬ 
μευσης αυτοκινήτων σαράντα (40) θέσεων. 

- Επιβάλλεται ο υποβιβασμός κτιριακών όγκων για βιο- 
κλιματικούς λόγους καθώς και του περιβάλλοντος χώρου 
μέχρι 4 μ. από το φυσικό έδαφος. 

- Επιβάλλεται προκήπιο πλάτους δέκα (10) μ., όπως 
φαίνεται σε ένα από τα διαγράμματα της παρ. 1. 

3. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Ιουλίου 1997 

ΟΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

